钦定古今图书集成/理学汇编/学行典/第077卷 > 《朱子大全集》。 > 《答刘平甫》
## 钦定古今图书集成/理学汇编/学行典/第077卷 > 《朱子大全集》。 > 《答刘平甫》

夫子云不学诗无以言先儒以为心平气和则能言
易系辞曰易其心然后语谓平易其心而后语也明
道先生曰凡为人言者理胜则事明气忿则招拂告
子云不得于言勿求于心孟子以为不可〈此言凡与人交际之
道〉记曰子事父母有过下气怡色柔声以谏〈此事亲事长之
道也〉适以此意奉闻大略然此等事更留意体察勤加
镌治为妙此别须有旬月之期怀不能已聊复言之
他日相见只此可验进学工夫更不须问疑难也在
彼凡事存此意善处为佳途中望宽怀自爱